b'\n_START_ARTICLE_\nBuda iz Kamakure\n_START_PARAGRAPH_\nBuda iz Kamakure (japanski: \xe9\xab\x98\xe5\xbe\xb3\xe9\x99\xa2, K\xc5\x8dtoku-in) je 13.35 metara visok Daibucu (Orija\xc5\xa1ki bron\xc4\x8dani Buda) iz 1260. godine koji se nalazi u gradu Kamakuri u Japanu. Visok je 13.35 metara i te\xc5\xbeak oko 95 tona.\n_START_SECTION_\nPovijest\n_START_PARAGRAPH_\nMinamoto no Yoritomo, prvi izme\xc4\x91u japanskih \xc5\xa1oguna, probio se unutarnjom politikom pobijediv\xc5\xa1i protivni\xc4\x8dku partiju "Taira". Godine 1185. preuzeo je \xc5\xa0ogun, kojega je narod nazivao "Vrhovnim pobjednikom Barbara", upravu nad zemljom. Kamakura se razvio u mo\xc4\x87nu rezidenciju. Procvale su znanosti i umjetnosti. To je razdoblje u\xc5\xa1lo u japansku povijest umjetnosti. Minamoto je kanio slomiti nadmo\xc4\x87 Nara kao umjetni\xc4\x8dkoga grada -jo\xc5\xa1 i danas se o tom gradu govori kao o "Rimu budizma". Ali za to je bio potreban i jedan Budin kip dorastao onom Daibucu u Nari. Kiparu Ono Goroemonu zapovjedili su da ga mora stvoriti. Godine 1252. zavr\xc5\xa1io je odljev i time je Kamakura dokazao svoju prevlast i u pogledu umjetnosti, te je sljede\xc4\x87e stolje\xc4\x87e i pol (1192.-1333.) ostao sjedi\xc5\xa1te \xc5\xa0ogunata. _NEWLINE_Glavni grad Kamakura, neko\xc4\x87 ponosna metropola, \xc4\x8dije je stanovni\xc5\xa1tvo \xc4\x8dinilo stotine tisu\xc4\x87a ljudi, nije pre\xc5\xbeivjelo japanski srednji vijek. Skulptura je izgra\xc4\x91ena unutar drvenog hrama ali ta je gra\xc4\x91evina nestala u cunamiju 20. listopada 1498. godine, u periodu Muromachi. Samo je skulptura pre\xc5\xbeivjela da svjedo\xc4\x8di o negda\xc5\xa1njoj veli\xc4\x8dini i zna\xc4\x8daju grada.\n_START_SECTION_\nOdlike\n_START_PARAGRAPH_\nDaibucu stoluje ne lotosovu sjedi\xc5\xa1tu, a postolje je u obliku terase, svemu tome vode stepenice. Bron\xc4\x8dani dijelovi i plo\xc4\x8de iz kojih je kip satvoren debljine su i do 10 cm. Samo obraz je visok 3 m. Udaljenost od jednog koljena do drugog iznosi lim. Dva prozora na stra\xc5\xbenjoj strani omogu\xc4\x87uju da se do\xc4\x91e u unutra\xc5\xa1njost lika. Prije je Daibutsu bio smje\xc5\xa1ten u nekoj prostoriji, a to je jo\xc5\xa1 i danas slu\xc4\x8daj s Budom u Nari. Oko svetinje uzdizali su se hramovi i pala\xc4\x8de. Po\xc5\xbeari i tajfuni tokom su stolje\xc4\x87a sve te drvene gra\xc4\x91evine pokrili krhotinama i pepelom. Tamo od godine 1495. stoluje pod otvorenim nebom. Bronca se tokom stolje\xc4\x87a obojila crnasto-zeleno.\n_START_SECTION_\nDojmovi\n_START_PARAGRAPH_\nOgromni bron\xc4\x8dani Buda najjasnije u sutonskom osvjetljenju zra\xc4\x8di mir nadzemaljske sigurnosti onog na kojeg se ne mo\xc5\xbee utjecati. \xc4\x8covjek, koji poput nekog patuljastog bi\xc4\x87a stoji ispred 14 m visokoga giganta, zaboravlja na nekoliko trenutaka u kojem vremenu \xc5\xbeivi. _NEWLINE_Njema\xc4\x8dki putnik P. G. Heims do\xc5\xa1ao je tik pred mijenu stolje\xc4\x87a u Kamakuru. Na\xc5\xa1ao je ispred terase za postolje Dai-butsa neka ulazna vrata, \xc5\xa1to su bila za\xc5\xa1ti\xc4\x87ena \xc4\x8duvarima natprirodne veli\xc4\x8dine "u obliku crveno obojenih kumira, odvratno iscerenih". Na crvenom laku bilo je nebrojeno bijelih to\xc4\x8dkica. Heims je ispitao uzrok tome: "Tko ovamo do\xc4\x91e da ne\xc5\xa1to zatra\xc5\xbei od kumira, kod ku\xc4\x87e napi\xc5\xa1e svoju molitvu na papir koji se na tom mjestu pro\xc5\xbeva\xc4\x8de i pljune na kumira. Ako papir ostane prilijepljen, tada je molitva usli\xc5\xa1ana. Neki su bili kadri svoju molbu ispljunuti sve do \xc4\x8dela nacerena lika."_NEWLINE_Heims je pro\xc5\xa1ao put iz Tokija do Kamakure, ne\xc5\xa1to preko 50 km, rik\xc5\xa1om. Jedan je kuli vukao kolica, a drugi gurao. Mora da je to bilo mu\xc4\x8dno putovanje. _NEWLINE_Danas iz Tokija vodi elektri\xc4\x8dna brza \xc5\xbeeljeznica do Kamakure. Za ljude Tokija posjet Budinom kipu nedjeljni je izlet. Ali, mo\xc5\xbeda ih jo\xc5\xa1 i vi\xc5\xa1e privla\xc4\x8di susjedna "japanska rivijera". Zaljev Sagami popularno je odmarali\xc5\xa1te.'